Bi ha scenarios actuals de capturas fluvials a costa de la cuenca endorreica de Gallocanta entre Torralba de los Sisons y Fuents Claras. Manimenos, estió la cuenca alta de Xiloca la que perdió superficie en lo Pleistoceno, quan la erosión regresiva de río Guadalaviar se dirichió enta la fuesa de Xiloca plegando dica Exea d'Albarrazín y encaixando-se en la zona d'Abuán y d'Arquillo de San Blas. Este encaixamiento quedó topograficament baixo l'altaria de Cella y encomenzó a desauguar enta Teruel y lo golfo de Valencia las auguas de la Serranía d'Albarrazín, que ya no se dirichen enta Xiloca.